label_title: 2001-es női sakkvilágbajnokság
label_desc: A 2001-es női sakkvilágbajnokság 2001. november 25.–december 14. között Moszkvában, a Kreml Kongresszusi Palotájában került megrendezésre. A versenyt az előző évihez hasonlóan, immár második alkalommal kieséses (knock out) rendszerben bonyolították le, amelyen a regnáló világbajnoknak is részt kellett volna vennie címe megvédéséhez. A világbajnok kínai Hszie Csün azonban időközben visszavonult az aktív versenyzéstől, így az ugyancsak kínai Csu Csen személyében új világbajnok avatására került sor, miután a döntőben 5–3 arányban legyőzte az orosz Alekszandra Kosztyenyukot.